Ο **Μπράιαντ Κέβιν Ντάνστον Τζούνιορ** −ή απλά **Μπράιαντ Ντάνστον**− (Κεντάκι, 28 Μαΐου 1986), είναι Αμερικανός επαγγελματίας καλαθοσφαιριστής. Έχει ύψος 2,03 μ. και αγωνίζεται κυρίως ως σέντερ αλλά και ενίοτε ως πάουερ φόργουορντ για την ομάδα της Βίρτους Μπολόνια.

Κολέγιο
-------

Ο Μπράιαντ Ντάνστον εισήχθη το 2004 στο Πανεπιστήμιο της Φόρνταμ και αγωνίστηκε στο Κολλεγιακό πρωτάθλημα με τη φανέλα της Φόρνταμ Ραμς. Στη Φόρνταμ Ραμς παρέμεινε για τέσσερα χρόνια πραγματοποιώντας συνολικά 120 συμμετοχές, στις 118 εκ των οποίων ξεκίνησε ως βασικός. Το τέλος της κολλεγιακής του καριέρας τον βρήκε έχοντας καταφέρει να σκοράρει 1832 πόντους και έχοντας πάρει 993 ριμπάουντ.

Σταδιοδρομία
------------

### Πρώτα χρόνια

Το 2008 άφησε την Αμερική και ταξίδεψε στη Νότια Κορέα για λογαριασμό της Μόμπις Φοίμπους, στην οποία παρέμεινε μέχρι το 2010. Το καλοκαίρι του 2010 μεταπήδησε στην Ελλάδα και στον Άρη Θεσσαλονίκης, στον οποίο παρέμεινε για λίγους μόνο μήνες και συγκεκριμένα μέχρι το Φεβρουάριο του 2011.

Επόμενοι σταθμοί στην καριέρα του Ντάνστον, ήταν η Μπνέι Χασαρόν και η Χαποέλ Χόλον, ομάδες του Ισραήλ. Το καλοκαίρι του 2012, πολλά ρεπορτάζ ανέφεραν ότι η Μπρούκλιν Νετς, ομάδα του NBA, επιθυμούσε να αποκτήσει τον Μπράιαντ Ντάνστον, κάτι όμως που τελικά δεν έγινε ποτέ, μιας και ο Ντάνστον το ίδιο καλοκαίρι πήρε μεταγραφή για την ιταλική Κιμπέιρο Βαρέζε, στην οποία αγωνίστηκε για ένα χρόνο.

### Ολυμπιακός

Στις 9 Ιουλίου του 2013, ο Μπράιαντ Ντάνστον πήρε μεταγραφή στον Ολυμπιακό Πειραιώς, επιστρέφοντας για δεύτερη φορά στην Ελλάδα μετά το σύντομο πέρασμά του από τον Άρη Θεσσαλονίκης. Ο Μπράιαντ Ντάνστον κατέκτησε με τον Ολυμπιακό το Διηπειρωτικό Κύπελλο Καλαθοσφαίρισης, μετά από τους νικηφόρους δύο αγώνες των ερυθρόλευκων με αντίπαλο την Πινιέιρος Σκάι, καθώς και το πρωτάθλημα Ελλάδος για το 2015. Το Μάιο του 2014 ανακηρύχθηκε ο καλύτερος αμυντικός της Ευρωλίγκας για τη σεζόν 2013-2014 και ένα χρόνο αργότερα κατέκτησε εκ νέου τον τίτλο αυτό για τη σεζόν 2014-2015.

### Αναντολού Εφές

Το καλοκαίρι του 2015 πήρε μεταγραφή για την τουρκική Ανατολού Εφές. Τη σεζόν 2016-17, αγωνίστηκε σε 35 παιχνίδια στην Ευρωλίγκα, έχοντας μέσο όρο 10.7 πόντους (55.3% δίποντα), 6.2 ριμπάουντ, 1.1 μπλοκ και 1.1 ασίστ ανά παιχνίδι, έχοντας "14.6" στο ranking της διοργάνωσης. Στις 17 Μαΐου 2017, ανανέωσε το συμβόλαιο του για ακόμα δύο χρόνια.

Με την Εφές έφτασε μέχρι τον τελικό της Ευρωλίγκα το 2019, όπου ηττήθηκε από την ΤΣΣΚΑ Μόσχας. Αποτέλεσε έναν από τους πρωταγωνιστές της πορείας, σημειώνοντας κατά μέσο όρο 8.9 πόντους (65% δίποντα), 4.9 ριμπάουντ, 1.3 ασίστ και 1.2 μπλοκ σε συνολικά 36 συμμετοχές στην Ευρωλίγκα. Στις 23 Μαΐου 2019, ανανέωσε το συμβόλαιό του για άλλα δυο χρόνια. Τον Ιούνιο κατέκτησε το πρώτο πρωτάθλημα Τουρκίας αφού κέρδισε με την Εφές την Φενέρ στη σειρά των τελικών 4-3. Τον Σεπτέμβριο του 2019, κατέκτησε το Σούπερ Καπ Τουρκίας, με τον ίδιο να πετυχαίνει 15 πόντους. Στις 22 Νοεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα, ωστόσο δεν μπήκε στην τελική δεκάδα. Βέβαια ανακηρύχθηκε ο κορυφαίος μπλοκέρ της συγκεκριμένης δεκαετίας με 242 κοψίματα σε 190 αγώνες. Στις 26 Ιουλίου 2020, ανανέωσε το συμβόλαιο του με την Εφές, για τα επόμενα τρία χρόνια (2+1). Στις 10 Αυγούστου 2020, ανακοινώθηκε από την Ευρωλίγκα, ότι αποτελεί μέλος της κορυφαίας δεκάδας (ομάδας) της Εφές στη δεκαετία 2010-2020.

Στις 30 Οκτωβρίου 2020, έγινε ο πρώτος στην κατηγορία των μπλοκ στην ιστορία της Ευρωλίγκα, έχοντας πετύχει 250 σε 197 αγώνες. Στις 30 Μαΐου, κατέκτησε την πρώτη Ευρωλίγκα της καριέρας του, αφού η Εφές νίκησε στον τελικό την Μπαρτσελόνα 86-81. Στις 7 Ιουνίου κατέκτησε και το Πρωτάθλημα Τουρκίας, αφού η Εφές νίκησε την Φενέρ στη σειρά των τελικών με 3-0. Στις 20 Φεβρουαρίου 2022, κατέκτησε το Κύπελλο Τουρκίας, νικώντας στον τελικό την Φενέρμπαχτσε 86-72. Την 1η Απριλίου, στην εντός έδρας αναμέτρηση με την Άλμπα Βερολίνου έγινε ο πρώτος αθλητής που έφτασε τις 300 τάπες καριέρας στην Ευρωλίγκα. Στις 21 Μαΐου, η Εφές νίκησε στον τελικό την Ρεάλ Μαδρίτης 58-57 και έτσι κατέκτησε την δεύτερη Ευρωλίγκα της καριέρας του, όντας και ο άνθρωπος που σήκωσε το τρόπαιο στην απονομή. Τη σεζόν 2021-22 είχε 7.1 πόντους, 3.2 ριμπάουντ και 1 κόψιμο μέσο όρο σε 18 λεπτά συμμετοχής στην Ευρωλίγκα. Στις 16 Ιουνίου 2022, ανακοινώθηκε η ανανέωση του συμβολαίου του για ακόμα μια σεζόν.

Στις 28 Σεπτεμβρίου 2022, κατέκτησε το Σούπερ Καπ Τουρκίας, αφού η Εφές κέρδισε την Φενέρ 71-62. Στις 17 Ιουνίου 2023, κατέκτησε το Πρωτάθλημα Τουρκίας, κερδίζοντας την Καρσίγιακα 3-0 στη σειρά των τελικών. Στις 29 Ιουνίου 2023, αποτέλεσε παρελθόν από την ομάδα μετά από οκτώ χρόνια στα οποία κατέκτησε εννέα τίτλους, αποτελώντας παράλληλα τα τελευταία χρόνια τον αρχηγό της Εφές.

### Βίρτους Μπολόνια

Στις 25 Αυγούστου 2023, ανακοινώθηκε από την ιταλική Βίρτους Μπολόνια με μονοετές συμβόλαιο. Στις 24 Σεπτεμβρίου 2023, η Βίρτους κέρδισε την Μπρέσια με 97-60 και κατέκτησε το Σούπερ Καπ Ιταλίας.

Τίτλοι-Διακρίσεις
-----------------

### Συλλογικοί

#### Ολυμπιακός

* Διηπειρωτικό Κύπελλο: (2013)
* Πρωτάθλημα Ελλάδας: (2015)

#### Αναντολού Εφές

* 2x Ευρωλίγκα: (2021, 2022)
* 3x Πρωτάθλημα Τουρκίας: (2019, 2021, 2023)
* 4x Σούπερ Καπ Τουρκίας: (2015, 2018, 2019, 2022)
* 2x Κύπελλο Τουρκίας: (2018, 2022)

#### Βίρτους Μπολόνια

* Σούπερ Καπ Ιταλίας: (2023)

### Ατομικοί

* 2x Καλύτερος Αμυντικός του Πρωταθλήματος Κορέας: (2009, 2010)
* Καλύτερη πεντάδα Πρωταθλήματος Ισραήλ: (2012)
* Πρώτος στα ριμπάουντ στο Πρωτάθλημα Ισραήλ: (2012)
* Ελληνικό All-Star Game: (2014)
* Πρώτος στις τάπες στο Πρωτάθλημα Ελλάδας: (2014)
* Καλύτερος Αμυντικός του Πρωταθλήματος Ελλάδας: (2015)
* 2x Καλύτερος Αμυντικός της Ευρωλίγκα: (2014, 2015)
* 3x MVP της αγωνιστικής στην Ευρωλίγκα: (3η αγωνιστική 2013/14), (3ος αγώνας playoff 2013/14), (4ος αγώνας playoff 2013/14)
* Δεύτερη καλύτερη πεντάδα στην Ευρωλίγκα: (2017)
* 2x Πρώτος στις τάπες στην Ευρωλίγκα: (2014, 2018)

Προσωπική ζωή
-------------

Το καλοκαίρι του 2018, βαφτίστηκε ορθόδοξος χριστιανός, με νονό τον Κώστα Σλούκα, ώστε να μπορέσει να παντρευτεί με την Ελληνίδα σύντροφό του, Άννα Καβάσιλα. Ο γάμος έγινε το καλοκαίρι του 2018.

Παραπομπές
----------

1. ↑  EurocupBasketball.com Aris BSA 2003 lands Bryant Dunston.
2. ↑  Published por Alberto de Roa (27 Ιουλίου 2010). «Aris Thessaloniki signs Bryant Dunston». Thehoopsmarket.blogspot.com. Ανακτήθηκε στις 16 Δεκεμβρίου 2011.
3. ↑  «Λύση συνεργασίας με τον Μπράιαντ Ντάνστον». Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 18 Δεκεμβρίου 2014.
4. ↑  משרון דרוקר לדן שמיר: דנסטון חתם בבני השרון (Εβραϊκά)
5. ↑  NetsDaily.com, *Nets Signing Bryant Dunston?* - Ανακτήθηκε 18.12.2014
6. ↑  Contra.gr, *Ανακοίνωσε Ντάνστον ο Ολυμπιακός* - Ανακτήθηκε 18.12.2014
7. ↑  «Coaches vote Bryant Dunston of Olympiacos this season's Best Defender». *Euroleague.net*. Ανακτήθηκε στις 7 Μαΐου 2014.
8. ↑  «2014-15 Best Defender Trophy winner: Bryant Dunston, Olympiacos Piraeus». *Euroleague.net*. Ανακτήθηκε στις 6 Μαΐου 2015.
9. ↑  «Διετής συνεργασία Ντάνστον - Εφές!» (στα αγγλικά).. Ανακτήθηκε στις 2017-03-04.
10. ↑  «Επίσημο: η Εφές ανανέωσε το συμβόλαιο του Ντάνστον για δύο χρόνια». *www.sport24.gr*. Ανακτήθηκε στις 7 Οκτωβρίου 2022.
11. ↑  «Επίσημο: Η Εφές "έδεσε" τον Μπράιαντ Ντάνστον!». *Eurohoops*. 23 Μαΐου 2019. Ανακτήθηκε στις 23 Μαΐου 2019.
12. ↑  «Σούπερ Σιμόν οδήγησε σε κούπα την Αναντολού Εφές». *SDNA*. 26 Σεπτεμβρίου 2019. Ανακτήθηκε στις 26 Σεπτεμβρίου 2019.
13. ↑  Team, Onsports (22 Νοεμβρίου 2019). «Euroleague: Ο Μπράιαντ Ντάνστον υποψήφιος για την ομάδα της 10ετίας!». *Onsports.gr*. Ανακτήθηκε στις 3 Δεκεμβρίου 2019.
14. ↑  «Ντάνστον, Χάινς και Ταβάρες οι κορυφαίοι μπλοκέρ της δεκαετίας (pics)». *www.gazzetta.gr*. Ανακτήθηκε στις 25 Ιουλίου 2020.
15. ↑  «Έφες Αναντολού: Μπράιαντ Ντάνστον για... πάντα (pic)». *Eurohoops*. 26 Ιουλίου 2020. Ανακτήθηκε στις 26 Ιουλίου 2020.
16. ↑  «Ευρωλίγκα: Η Τοπ10 ομάδα της δεκαετίας για την Έφες (photo, video)». *Eurohoops*. 10 Αυγούστου 2020. Ανακτήθηκε στις 11 Αυγούστου 2020.
17. ↑  «Ντάνστον: ΜΟΝΟΣ πρώτος στην λίστα των κορυφαίων μπλοκέρ της Ευρωλίγκας! (videos & πίνακας)». *Eurohoops*. 30 Οκτωβρίου 2020. Ανακτήθηκε στις 2 Νοεμβρίου 2020.
18. ↑  «Ήταν δίκαιο, έγινε πράξη: Η πυραυλοκίνητη Εφές πρωταθλήτρια Ευρώπης!». *Eurohoops*. 30 Μαΐου 2021. Ανακτήθηκε στις 30 Μαΐου 2021.
19. ↑  «Πήρε... σκούπα και τον τίτλο η σαρωτική Εφές!». *SDNA*. 7 Ιουνίου 2021. Ανακτήθηκε στις 7 Ιουνίου 2021.
20. ↑  «Εφές: Κανένα πρόβλημα με την Φενέρ, δικό της το Κύπελλο Τουρκίας». *Eurohoops*. 20 Φεβρουαρίου 2022. Ανακτήθηκε στις 20 Φεβρουαρίου 2022.
21. ↑  newsroom, sport-fm. «Έφτασε τις 300 τάπες ο Ντάνστον». *sport-fm.gr*. Ανακτήθηκε στις 4 Απριλίου 2022.
22. ↑  «Το 'κανε ΞΑΝΑ η Εφές! 58-57 την Ρεάλ και Πρωταθλήτρια Ευρώπης (videos)». *Eurohoops*. 21 Μαΐου 2022. Ανακτήθηκε στις 22 Μαΐου 2022.
23. ↑  «Τρομερή κίνηση του Μπαλμπάι: Άφησε τον Ντάνστον να σηκώσει την κούπα στο Βελιγράδι! (vid)». *SDNA*. 21 Μαΐου 2022. Ανακτήθηκε στις 22 Μαΐου 2022.
24. ↑  «Εφές: Για ακόμα μια σεζόν στην Πόλη ο Ντάνστον!». *Eurohoops*. 16 Ιουνίου 2022. Ανακτήθηκε στις 16 Ιουνίου 2022.
25. ↑  «Εφές: Κατέκτησε τον πρώτο τίτλο της σεζόν κόντρα στη Φενέρ των Ιτούδη & Καλάθη!». *Eurohoops*. 28 Σεπτεμβρίου 2022. Ανακτήθηκε στις 28 Σεπτεμβρίου 2022.
26. ↑  «H Εφές του Αταμάν πρωταθλήτρια Τουρκίας! "Σκούπισε" την Καρσίγιακα με σούπερ Μίτσιτς (videos)». *Eurohoops*. 17 Ιουνίου 2023. Ανακτήθηκε στις 17 Ιουνίου 2023.
27. ↑  «Η Εφές χώρισε τους δρόμους της με τον Ντάνστον μετά από 8 χρόνια». *www.sport24.gr*. Ανακτήθηκε στις 29 Ιουνίου 2023.
28. ↑  «Βίρτους Μπολόνια: Ανακοίνωσε Μπράιαντ Ντάνστον για ένα χρόνο (pic)». *Eurohoops*. 25 Αυγούστου 2023. Ανακτήθηκε στις 28 Αυγούστου 2023.
29. ↑  «Η Βίρτους διέλυσε την Μπρέσια και κατέκτησε το Super Cup Ιταλίας για τρίτη σερί χρονιά». *www.sport24.gr*. Ανακτήθηκε στις 19 Οκτωβρίου 2023.
30. ↑  «Ο Σλούκας βάφτισε τον Ντάνστον. Ο λόγος που έγινε χριστιανός ο Αμερικανός στην Τουρκία». *Newsit.gr*. 16 Ιουνίου 2018. Ανακτήθηκε στις 10 Μαΐου 2019.
31. ↑  «Ενώθηκαν με τα δεσμά του γάμου Ντάνστον και Καβάσιλα (εικόνες – video)». *altsantiri*. 9 Ιουλίου 2018. Αρχειοθετήθηκε από το πρωτότυπο στις 10 Μαΐου 2019. Ανακτήθηκε στις 10 Μαΐου 2019.

Πηγές
-----

* Contra.gr, *Ανακοίνωσε Ντάνστον ο Ολυμπιακός*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπράιαντ Ντάνστον** |

* Bryant Dunston at esake.gr
* Bryant Dunston at eurobasket.com
* Bryant Dunston at euroleague.net
* Bryant Dunston at fibaeurope.com
* Bryant Dunston Αρχειοθετήθηκε 2014-01-18 στο Wayback Machine. at legabasket.it (Ιταλικά)
* Bryant Dunston Αρχειοθετήθηκε 2013-12-11 στο Wayback Machine. at sports-reference.com

  


|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Πρωταθλητής Ηπείρων Μπάσκετ 2013 |
| --- |
|  |
|  | 
**4** Πέτγουεϊ  · **6** Ντάνστον  · **7** Σπανούλης (MVP)  · **8** Περπέρογλου  · **10** Σλούκας  · **12** Σίμονς  · **14** Μπέγκιτς  · **15** Πρίντεζης  · **16** Αγραβάνης  · **17** Μάντζαρης  · **19** Κατσίβελης  · **24** Λοτζέσκι  · **C** Μπαρτζώκας |

 |